Dacă sunteți familiarizați cu managerii de parole, atunci nu vă va surprinde nimic la RememBear (cu excepția urșilor adorabili animați, desigur!). Utilizatorii care trec de la un alt manager de parole au opțiunea de a importa seifurile anterioare de parole printr-un fișier .csv.
Toate parolele, notele și cărțile de credit sunt stocate în aplicația RememBear și în extensia pentru browser într-o listă ordonată alfabetic. De asemenea, există un câmp de căutare care facilitează găsirea acestora în interiorul seifului.
RememBear recunoaște și câmpuri de parole noi și se oferă să genereze parole cu complexitate înaltă și securizate pentru conectările noi. Parolele pe care le generează RememBear sunt total aleatorii, așadar sunt imposibil de ghicit. Întrucât RememBear folosește completarea automată, parolele voastre nu pot fi detectate de către cheyloggere sau screenloggere care v-ar putea înregistra tastele apăsate sau activitatea de pe ecran.
De asemenea, RememBear poate să completeze automat datele cardului de credit. Pur și simplu introduceți cardul de credit sau debit în seiful RememBear și acesta va recunoaște și completa automat formularele de plată de pe desktop sau dispozitivul mobil.